open-index/open-wikipedia-markdown huggingface dataset:
Alois Kratzer

**Alois Kratzer** (født 27. mai 1907 i Rottach-Egern) var en tysk skihopper som representerte SC Rottach-Egern. Han ble nummer 19 i OL i St. Moritz i 1928. Han deltok i VM i 1929, 1931, 1933 og 1938, og ble henholdsvis nummer 4 i Zakopane i 1929, 10 i Oberhof i 1931, 10 i Innsbruck i 1933 og 41 i Lahtis i 1938.

## Referanser


## Kilder
* Sports Reference: Alois Kratzer  (besøkt 5. juni 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Lahden Kaupunginmuseo (Lahtis Bymuseum): Resultater VM 1938 

## Eksterne lenker
*
Coral Buttsworth

**Coral McInnes Buttsworth** (født 1900 i Taree, New South Wales, død 20. desember 1985 i Hazelbrook, NSW) var en kvinnelig tennisspiller fra Australia.

Buttsworth vant tre finaler i Grand Slam-turneringen Australske mesterskapet, i 1931 vant hun singlefinalen og 1932 vant hun både single- og doubletittelen.

## Grand Slam-titler
*  **[[Australian Open|Australske mesterskapet]]:**
** Single damer 1931 (hun beseiret Marjorie Cox Crawford med 1-6, 6-3, 6-4 i finalen)
** Single damer 1932 (hun beseiret Kathrine Le Mesurier med 9-7, 6-4 i finalen)
** Double damer 1932 (sammen med Marjorie Cox Crawford)

## Referanser


## Eksterne lenker
*
Bluebird

**«Bluebird»** er en sang av Paul McCartney og hans gruppe Wings. Sangen ble først utgitt på albumet *[[Band on the Run]]* fra 1973. 

Sangen ble også framført live av gruppa under konserter. Dette på turneene *Wings Over The World* og *Wings Over America* i 1975-76.
Mrs Vandebilt

**«Mrs. Vandebilt»** er en sang av Paul McCartney og hans gruppe Wings. Sangen ble først utgitt på albumet *[[Band on the Run]]* fra 1973.

Sangen ble også utgitt som singel i enkelte områder av verden. I Sør-Amerika, nærmere bestemt Argentina ble den en stor hit, og kapret 1.-plassen på singellistene der. Den ble også utgitt som singel i enkelte land i Europa, hvor den hadde «Bluebird» som b-side.
Let Me Roll It

**«Let Me Roll It»** er en sang av Paul McCartney og hans gruppe Wings. Sangen ble først utgitt på albumet *[[Band on the Run]]* fra 1973.

## Opprinnelse
Sangen ble opplevd av kritikerne som en pastisj på John Lennons stil, særskilt riffet og bruken av ekko på vokalen. McCartney har derimot hevdet at sangen aldri hadde til hensikt å være en pastisj på Lennon, og at vokalen «ikke høres ut som John... Jeg innså ikke at jeg sang som John.»

Den ble også opplevd som et motsvar til Lennons bitre sang «How Do You Sleep?» fra hans album *[[Imagine (album)|Imagine]]* (1971) hvor han omtaler sin tidligere partner svært negativt. I et intervju med magasinet *Clash* i 2010 forklarte McCartney at sangen var egentlig en dopsang til lette rusmidler som marijuana: «Den handlet mer om å rulle en joint, men det er en dobbel mening her, *let me roll it to you*.»

## Konsertversjoner
«Let Me Roll It» er en av Paul McCartneys store live-favoritter. Den har blitt spilt på hver eneste turné han har vært på siden 1973. Den er også inkludert på flere konsertalbum og DVD-er, blant annet *[[Wings over America]]*, *[[Back in the U.S.]]*, *[[Good Evening New York City]]*, *[[Paul Is Live]]*, og andre.

## Andres versjoner
«Let Me Roll It» har blitt gjort i andre musikeres versjoner av blant annet Brendan Benson, Richie Sambora, Jerry Garcia Band, The Grapes of Wrath, The Melvins, Meat Puppets, Mandy Moore, Robyn Hitchcock, Fiona Apple og Big Sugar.

## Referanser
Pediatrisk forskningsinstitutt

**Pediatrisk forskningsinstitutt** (**PFI**) er et norsk forskningsinstitutt ved Oslo universitetssykehus, Rikshospitalet og Universitetet i Oslo.

Instituttet ble etablert i 1959 ved Rikshospitalet. Etableringen skjedde etter initiativ fra Martin Seip og etter forbilde av den integrerte forsknings- og klinikkvirksomheten ved Boston Children's Hospital, med sikte på å bygge opp et kombinert sykehus- og universitetsinstitutt. Norske Kvinners Sanitetsforening muliggjorde opprettelsen av instituttet gjennom økonomisk støtte. Fra begynnelsen bestod instituttet av Sverre Halvorsen som stipendiat, en teknisk assistent og et mikroskop. I 1963 ble Halvorsen ansatt i en nyopprettet stilling som dosent og bestyrer for instituttet, og i 1964 ble staben og virksomheten ved instituttet betydelig utvidet. I 1964 fikk instituttet også formelt status som eget institutt ved Det medisinske fakultet ved Universitetet i Oslo.

Fra etableringen var instituttet en del av Barneklinikken ved Rikshospitalet; etter sykehusfusjonen og flere omorganiseringer inngår det i den sammenslåtte Barne- og ungdomsklinikken ved Oslo universitetssykehus. Instituttet er også en del av Det medisinske fakultet ved Universitetet i Oslo og inngår i Institutt for klinisk medisin, Fakultetsdivisjon Rikshospitalet.

Det er Norges eneste institutt for forskning på barns somatiske helse. I de første årene stod forskning på hematologi sentralt, og senere har det vært forsket på metabolske sykdommer, barnekreft og skadelige effekter av bilirubin. Fra 1990-årene har hovedfokuset i instituttets forskning vært på effekten av reoksygenering etter en periode med oksygenmangel, særlig i nyfødtperioden, og forskningen ved instituttet har vært sentral i å få endret praksis for gjenopplivning av nyfødte internasjonalt.

## Bestyrere
* Dosent Sverre Halvorsen (1963–1974)
* Professor Sverre Olaf Lie (1975–1989)
* Professor Ola Didrik Saugstad (1991–)

## Referanser
Enhanced Messaging Service

**Enhanced Messaging Service**, *EMS*, er en utvidelse av SMS-standarden. Mobiler med EMS-støtte har mulighet til å sette inn enkle bilder i svart/hvitt og monotone ringetoner i SMS-meldinger. Standarden er støttet av de fleste mobilprodusenter med unntak av Nokia, som har sin egen standard. Da MMS gir bedre mulighet til å sende fargebilder og polyfone ringetoner, har ikke EMS-meldinger blitt spesielt vanlig.
Teknomagasinet

:*For musikksjangeren, se [[Techno]]. For computermagasinet, se [[Tekno (computermagasin)]]*

***Teknomagasinet*** er et norsk TV-program om fremtidig teknologi som gikk NRK2 fra 2008 til 2011.  Programmet produseres av redaksjonen bak Schrödingers katt i Trondheim, og programleder er Hanne Kari Fossum. Programmet handler om morgendagens teknologi. Programmet produseres i HD og legges ut i NRKs BitTorrent-nedlaster før sending. Programmet gikk på torsdager.

## Referanser


## Eksterne lenker
*
Tomorrow

**«Tomorrow»** er en sang av Paul McCartney og hans gruppe Wings. Sangen ble først utgitt på albumet *[[Wild Life]]* fra 1971.

Sangen er også inkludert på **, et samlealbum fra Wings-perioden til Paul McCartney.
Mumbo

**«Mumbo»** er en sang av Paul McCartney og hans band Wings. Sangen ble først utgitt på albumet *[[Wild Life]]* fra 1971.

Sangen er spesiell av den grunn at det er vokal, men ikke tekst. Det man hører på albumversjonen er kun improviserte lyder som McCartney skriker underveis mens han spiller. Det ryktes likevel om at sangen har hatt en virkelig tekst når den har blitt spilt live.
Birmingham (andre betydninger)

**Birmingham** kan vise til:

* Birmingham, den nest største byen i Storbritannia.
* Birmingham City FC, en fotballklubb som kommer fra byen.
* Birmingham (Alabama), delstatens største by.
* Birmingham (Georgia)
* Birmingham (Iowa)
* Birmingham (Michigan)
* Birmingham (Missouri)
* Birmingham (Ohio)
* Birmingham (Pennsylvania)
* Birmingham Township (Illinois)
* Birmingham Township (Pennsylvania)
Josef Wenzel Radetzky von Radetz

**Johann Josef Wenzel Anton Franz Karl Graf Radetzky von Radetz** (tsjekkisk: **Jan Josef Václav hrabě Radecký z Radče**) (født 2. november 1766 i Třebnice, død 5. januar 1858 i Milano) var en bøhmisk adelsmann og østerriksk feltmarskalk, udødeliggjort av Johann Strauss d.e. i hans *[[Radetzkymarsj]]*. Han var Østerrikes mest betydelige hærfører i første halvdel av det 19. århundre. Feltmarskalk Radetzky tjenestegjorde i militæret i over 70 år, helt til sin død 91 år gammel. Militært er han kjent for seieren i slaget ved Novara (1849) som han vant 23. mars 1849.

## Referanser


## Litteratur
* 
* Oskar Regele: *Feldmarschall Radetzky. Leben, Leistung, Erbe.* Herold, Wien/München 1957.
* Franz Herre: *Radetzky. Eine Biographie.* Kiepenheuer & Witsch, Köln 1981, ISBN 3-462-01486-2.
* 
* 

## Eksterne lenker
* 
*
Hi Hi Hi

«**Hi, Hi, Hi**» var en energisk singel utgitt i 1972 av Paul McCartney og gruppa Wings. Sangen ble bannlyst for spilling i BBC grunnet dens «antydende» lyrikk. Den spesifikke seksuelle referansen som BBC merket seg var etter sigende tekstlinjen «get you ready for my body gun». McCartney har siden sagt at den korrekte tekstlinjen var «get you ready for my polygon», ment som et abstrakt bilde. Uansett antok BBC at tittelfrasen «We're gonna get hi, hi, hi» var en referanse til rusmiddelbruk. Sangen ble favoritt på Wings’ konserter. Singelens B-side, «C Moon» var en tidlig faux ska-melodi. «Hi Hi Hi» ble bannet av blant andre BBC. Dette førte til at «C Moon» ofte ble spilt i stedet slik at også den ble en stor hit.

## Referanser




## Eksterne lenker
*
Slaget ved Novara (1849)

**Slaget ved Novara** eller **slaget ved Bicocca** (Bicocca er en forstad til Novara) var ett av slagene utkjempet mellom keiserdømmet Østerrike og kongedømmet Sardinia under første italienske frigjøringskrig i tidsepoken for Italias samling. Krigen varte hele dagen 22. mars 1849 og endte ved daggry 23. mars og resulterte i store tap og tilbaketrekking for den piemontesiske (sardiniske) hæren.

## Litteratur
* *The campaign of 1849 in Piedmont*, fra 1859–1860, utgitt på nytt i 2003 av Helion & Company

## Eksterne lenker
*
C Moon

**«C Moon»** er en sang av Paul McCartney og hans gruppe Wings. Sangen ble utgitt som singel i 1972.

Sangen var opprinnelig B-siden til «Hi Hi Hi», men da «Hi Hi Hi» ble bannlyst fra radiostasjoner som BBC ble «C Moon» spilt i stedet. Dette førte til at også den ble en stor hit. Den klatret helt opp til plass nummer 3 på de britiske singellistene.
Megler

En **megler** er en mellommann som legger til rette for å oppnå forlik og enighet mellom to eller flere parter. Dette kan for eksempel være i en tvist eller ved inngåelse av kontrakter. Megleren kan opptre på oppdrag fra én av eller begge avtalepartene. Eksempler på meglere er fredsmeglere, aksjemeglere, obligasjonsmeglere, skipsmeglere, eiendomsmeglere, fondsmeglere, arbeidstvistmeglere og juridiske meglere. 

En megler kan også referere til en endestolpe i trapp som formidler overgangen mellom gulv og trapp og fungerer som støtte til et gelender (håndløper/håndlist).

## Se også
* Mekling
* Depositum

## Kilder

* «megler», fra *[[Store norske leksikon]]*
My Love

**«My Love»** er en sang av Paul McCartney og hans gruppe Wings. Sangen ble først utgitt på albumet *[[Red Rose Speedway]]* fra 1973.

«My Love» var en kjærlighetserklæring til hans kone Linda McCartney. Sangen omtalte han selv som den nye «Yesterday», og ble en umiddelbar suksess. Sangen føk rett til topps på hitlistene i USA og ble gruppas første #1-hit.

Den blir også hyppig spilt på McCartneys turneer den dag i dag, og regnes som en av hans vakreste kjærlighetsanger.
Nick Oliveri

**Nick Oliveri** (født 21. oktober 1971 i Los Angeles) var bassist i rockebandet Queens of the Stone Age.

## Diskografi
### Kyuss

* *[[Wretch (album)|Wretch]]* (1991, Dali)
* *[[Blues for the Red Sun]]* (1992, Dali)
* *[[Thong Song (Kyuss song)|Thong Song]]* (1992, Dali)
* *[[Green Machine (song)|Green Machine]]* (1993, Dali)
* *[[Muchas Gracias: The Best of Kyuss]]* (2000, Elektra)

### Queens of the Stone Age
* ''Heavy Metal 2000'' OST (2000, Restless) – "Infinity"
* *[[Rated R (Queens of the Stone Age album)|Rated R]]* (2000, Interscope) (re-released 2010, Interscope)
* *[[The Lost Art of Keeping a Secret]] / Ode to Clarissa* – 7" (2000, Interscope)
* *[[Feel Good Hit of the Summer]]* – EP (2000, Interscope)
* *[[Monsters in the Parasol]]* – CD (2000, Interscope)
* *[[Alpha Motherfuckers|Alpha Motherfuckers: A Tribute to Turbonegro]]* (2001, Bitzcore) – "Back to Dungaree High"
* *[[Songs for the Deaf]]* (2002, Interscope)
* *[[No One Knows]] / Tension Head* (live) – 7" (2002, Interscope)
* *[[Go with the Flow]]* – EP (2002, Interscope)
* *[[First It Giveth]] / Wake up Screaming* – 7" (2003, Interscope)
* *[[Stone Age Complications]]* (2004, Interscope)
* *[[Over the Years and Through the Woods]]* (2005, Interscope) (DVD)

### Mondo Generator
* * Split 7" Single w/ [[Jack Saints]] (1997, Milk*Sop Records)
* *Cocaine Rodeo* (2000, [[Southern Lord]]) (2009, Impedance)
* *A Drug Problem That Never Existed* (2003, [[Ipecac Records|Ipecac]])
* *Use Once and Destroy Me* (2004, Tornado) (DVD)
* *III the EP* (2004, Tornado/Cargo Records)
* *I Never Sleep* – 7" (2006, [[Mother Tongue Records|Mother Tongue]])
* *Dead Planet: SonicSlowMotionTrails* (2006, Mother Tongue) / [[Dead Planet]] (2007, [[Suburban Noize Records|Sub Noize]])
* *Australian Tour EP* (2008, Impedance)
* *Dog Food EP* (2010, Impedance)
* *Hell Comes To Your Heart EP* (2011, No Balls Records)
* *Hell Comes To Your Heart* (LP) (2012, [[Mondo Media]])

=== Dwarves ===
* *Gentlemen Prefer Blondes* (1994, [[Man's Ruin]])
* *The Dwarves Are Young and Good Looking* (1997, [[Recess Records]], later [[Epitaph Records|Epitaph]])
* *Everybodies Girl* (1997, Recess Records)
* *We Must Have Blood* (1997, Man's Ruin)
* *I Will Deny* (1998, Reptilian Records)
* *The Dwarves Come Clean* (2000, Epitaph)
* *How To Win Friends And Influence People* (2001, Reptilian Records)
* *The Dwarves Must Die* (2004, [[Sympathy For The Record Industry]])
* *Salt Lake City* (2004, Sympathy For The Record Industry)
* *The Dwarves Are Born Again'' (2011, MVD Audio)

## Referanser


## Eksterne lenker
* 
*
Hans Gamper

**Hans Gamper**, også kjent som **Joan Gamper**, **Joan Kamper** og **Hans Kamper**, (født 22. november 1877 i Winterthur i Sveits, død 30. juli 1930 i Sveits) var en sveitsisk fotballpionér, fotballspiller og klubbpresident. Han grunnla klubber i Sveits og Spania, blant annet FC Barcelona i 1899. Som klubbpresident hjalp han FC Barcelona med å stabilisere seg som en av Spanias ledende klubber.

## Referanser
Lørenskogveien (Lørenskog)

**Lørenskogveien** (25, 73-75 er fortsettelsen på Østre Aker vei i Oslo. Veien er del av riksvei 163 og går mellom Akershus' fylkesgrense og Robsrud.

## Kommuner og knutepunkter
;Lørenskog
*Endepunkt fylkesgrensen ved Tangerudkrysset (Østre Aker vei)
* Tangerud bru (over Skoglistubben / Luhrtoppen, 32,1 m)
*  / 
*
* Fv351  til Lørenskog stasjon → Høybråtenveien til Høybråten kirke i Oslo /Fv355  fra Robsrud til  Fjellhamarveien
* Stasjonsmyra bru (Ellingsrudelva, 9,37 m)
* Lørenskogveien 50, Postens Østlandsterminal
*  /  →  (Skogskrysset)
*  Strømsveien (Robsrudkrysset)
* Robsrud bru (over Rv159, 49 m)
*  Strømsveien
* Fv352 , Robsrudenga

## Eksterne lenker

* [Vegvesenets vegkart](https://www.vegvesen.no/vegkart/vegkart/#kartlag:geodata/vegreferanse:273587.4019757:6651264.1371308/hva:(~(id:60,filter:(~),farge:0),(id:67,filter:(~),farge:1),(id:39,filter:(~),farge:2),(id:45,filter:(~),farge:3),(id:595,filter:(~),farge:4))/hvor:()/@273185,6651456,14)
Sylvinho

**Sylvio Mendes Campos Junior** (født 1974) er en brasiliansk fotballtrener og tidligere fotballspiller som er landslagstrener for .

## Referanser


## Eksterne lenker
*
Jon Ola Norbom

**Jon Ola Hauger Norbom** (1923–2020) var en norsk økonom og politiker for Venstre. Han var finansminister i 362 dager i Korvald-regjeringen, fra 18. oktober 1972 til 16. oktober 1973. Før det var han statssekretær i Finansdepartementet i tre år, under Ole Myrvoll da Per Borten var regjeringssjef. 

Etter tre måneder i Grini fangeleir tok han artium høsten 1942 som privatist etter toårskurs på Grimelands skole. Han påbegynte deretter studiet i sosialøkonomi før han havnet 18 måneder i tysk fangenskap i Buchenwald.  

Han ble cand.oecon. (sosialøkonomisk embetseksamen) ved Universitetet i Oslo i 1949, og begynte samme år som sekretær i Industridepartementet, samtidig som han ble formann i Unge Venstre.

Han studerte internasjonal økonomi ved Europa-colleget 1952–1953 (*Certificat*) og var dermed en av de første norske studentene ved den belgiske eliteskolen. Året etter ble han forsker ved National Bureau of Economic Research i New York, og arbeidet som statistiker i FN 1955–59. Han ble så forsker og spesialrådgiver ved GATT i Genève. Etter at han gikk av som finansminister ble han direktør for Det internasjonale handelssenteret i UNCTAD/GATT (1973–84).

Han var departementsråd i Sosialdepartementet 1984–1992.

## Referanser


## Eksterne lenker
*
Okavangodeltaet

**Okavangodeltaet** er verdens største innlandsdelta. Det dekker et areal på ca. 20&nbsp;000&nbsp;km², og ligger nord i Botswana, der hvor elva Okavango renner ut i Kalahariørkenen som et endorheisk bekken og danner et stort og frodig område med et rikt dyre- og fugleliv. 

I den østre delen av deltaet ligger Moremi viltreservat, som er berømt for sin skjønnhet og sitt fantastiske dyreliv, bl.a. med elefanter, kafferbøffel, sjiraff og flere arter med antiloper, gnuer, steinbukk, vannbukk, sebra og en rekke rovdyr, som den truede afrikanske villhunden, sjakaler, hyener, løver og leopard. Dessuten finnes det mange eksotiske fugler, samt en rekke arter med fisk, insekter og planter, samt flodhester og krokodiller.

Safariturer med uthulte trestammer er en populær aktivitet for turister i landet.

Okavangodeltaet ble i 2014 oppført på UNESCOs verdensarvliste, som verdensarvsted nummer 1000.

## Referanser


## Eksterne lenker
* 
* Okavango Delta concession areas
The Thom Bell Sessions

***The Thom Bell Sessions '77*** er en EP av Elton John. EP-en ble gitt ut i 1979 og ble produsert av Thom Bell og Clive Franks.

## Sporliste
# «Are You Ready for Love» (L. Bell/T. Bell/C. James)
# «Three Way Love Affair» (L. Bell/C. James)
# «Mama Can't Buy You Love» (L. Bell/C. James)

## Musikere
* Elton John – piano, orgel, el-piano
* Bobby Eli – gitar
* Thom Bell – gitar, el-piano
* Casey James – gitar, synthesizer 
* Leroy M. Bell – gitar
* Bob Babbitt – bass
* Charles Collins – trommer
* Larry Washington – perkusjon
* MFSB – strykere, blåsere
Acidose

**Acidose**  er syreforgiftning som oppstår når pH-verdien i blodet er lavere enn 7,36 (avhengig av laboratoriets normalområde). 
__NOTOC__
Acidoser inndeles etter årsaker i metabolske og respiratoriske eller kombinasjoner av disse. De inndeles videre i akutte, delvis kompenserte, kompenserte og overkompenserte. Organismen forsøker å kompensere en metabolisk tilstand respiratorisk og omvendt.

**Respiratorisk acidose** skyldes nedsatt ventilasjon med økning av blodets innhold av CO2.

Årsaker:
* Kronisk lungesykdom
* Morfinforgiftning
* Skader i brystkasseregionen

**Metabolsk acidose** skyldes opphopning av ikke-flyktige syrer i blodet eller tap av HCO3-.

Årsaker:
* Diabetes
* Melkesyreforgiftning
* Trespritforgiftning
* Nyresvikt
* Salicylatforgiftning
* Kjølevæskeforgiftning (etylenglykol)
* Diaré
* Enkelte nyresykdommer

## Symptomer
Som regel ligger alvorlig sykdom til grunn for denne komplikasjonen, og sykdomsbildet vil vanligvis være preget av hovedsykdommen. Milde acidoser trenger ikke gi symptomer i det hele tatt. Vage symptomer som kvalme og oppkast kan være tidlige tegn på en metabolsk acidose.

## Se også
*pH
*Syre
*Base

## Referanser


## Eksterne lenker
* Norsk Helseinformatikk
Santiago Ezquerro

**Santiago Ezquerro Marín** (født 14. desember 1976 i Calahorra, La Rioja, Spania) er en tidligere spansk fotballspiller som sist spilte for FC Barcelona i den spanske ligaen. Han hadde tidligere spilt for CA Osasuna (1994–96), Atlético Madrid (1996–97), RCD Mallorca (1997–98) og Athletic Bilbao (1999–2005). Hans posisjon på banen var angriper. Han har spilt én kamp for det spanske landslaget. Det gode spillet hans i 2004/05-sesongen gjorde at han ble hentet til FC Barcelona. I Barcelona klarte han aldri å etablere seg på førstelaget, og spilte 2008/2009-sesongen i Osasuna. Denne sesongen spilte han kun ni kamper og scoret ett mål. Etter sesongen ble han frigitt, og han la opp fordi han ikke kunne finne en ny klubb.

## Referanser

## Eksterne lenker
*
Miranda

**Miranda** kan referere til:

*Miranda (navn) – et kvinnenavn (fornavn) og et etternavn
*Miranda (delstat) &ndash; en delstat i Venezuela.
*Miranda (California) &ndash; en by i California, USA.
*Miranda de Ebro &ndash; en by i den spanske provinsen Burgos.
* Miranda do Douro &ndash; en bykommune i Portugal
*Miranda (måne) &ndash; en av Uranus' måner.
*Miranda! &ndash; en argentinsk elektropopgruppe
*Miranda (tegneserie) &ndash; en tegneserie laget av den norske tegneserieskaperen InkaLill.
*Mirandaadvarsel
*Miranda (fotballspiller) (João Miranda de Souza Filho),brasiliansk fotballspiller, født 1984
Daimler-Benz DB 601

**Daimler-Benz DB 601** var en tysk flymotor utviklet og produsert av Daimler-Benz under andre verdenskrig. Motoren var en væskeavkjølt, omvendt V12-type med direkte bensininnsprøytning. DB 601 var en videreutvikling og forbedret utgave av DB 600. Den ble produsert i mange varianter og stod for fremdriften av Messerschmitt Bf 109 og mange andre tyske militære fly under krigen. 

Produksjonen startet i 1937 og varte i om lag seks år. I 1943 hadde Daimler-Benz og dets samarbeidsselskaper produsert i alt 19&nbsp;180 eksemplarer av DB 601. Motordesignet ble også eksportert til aksemaktene Japan og Italia. DB 601 Aa ble lisensprodusert som Atsuta av Aichi i Japan, som Ha-40 av Kawasaki, og som R.A.1000 R.C.41-I ''Monsone'' av Alfa Romeo i Italia. 

## Fly med DB 601-motor
* Dornier Do 17 
* Dornier Do 217 
* Messerschmitt Bf 109
* Messerschmitt Bf 110
* Messerschmitt Me 209 
* Messerschmitt Me 210
* Heinkel He 111 
* Heinkel He 100
* Fiat C.R.42 Falco – kun testet med DB 601
* Fiat G.50 Freccia – kun testet med DB 601
* Macchi M.C.202 Folgore – lisensbygget DB 601
* Arado Ar 240 
* Kawasaki Ki-61 med Kawasaki Ha-40 (lisensbygget DB 601A)
* Kawasaki Ki-60 med Kawasaki Ha-40 (lisensbygget DB 601A)
 
## Fly med DB 606-motor
I enkelte tunge bombefly ble to DB 601 motorer satt sammen for å drive en propeller. Denne motorkonfigurasjonen ble kalt Daimler-Benz DB 606.
* Junkers Ju 288
* Heinkel He 177

## Spesifikasjoner (DB 601 Aa)

## Se også

## Referanser


## Eksterne lenker
* 
* Mercedes-Benz DB 601 aircraft engine  – Mercedes-Benz 
* Daimler-Benz Aircraft Engines – enginehistory.org 
* Daimler-Benz DB 601 - Germany – aviation-history.com 
* Kurfürst: The Messerschmitt Bf 109 Performance Resource Site – kurfurst.org
Trysil-Knut

**Trysil-Knut** er en myteomspunnet skiløper fra Trysil, best kjent fra filmen *[[Trysil-Knut (film)|Trysil-Knut]]* fra 1942, men også fra Bernt Lunds episke dikt fra 1861, og fra Ole Haugen-Flermoes og Rudolf Muus' fortellinger fra henholdsvis 1909 og 1913. 

I den grad sagnene om den dyktige skiløperen er autentiske, blir de vanligvis knyttet til *Knut Skaret* (eller *Knut Knutsen Nordby*) fra Linnes og Østby i Trysil, men i 2011 presenterte en gruppe med tryslinger en teori om at den historiske Trysil-Knut kan ha vært *Knut Knutsen Ørbekkedalen*, fra en gard vest på Flishøgda, på grensa mellom Trysil og Elverum. 

I tillegg til filmen og de nevnte bøkene har Ole Haugen-Flermoe også omarbeidet sin egen fortelling til en diktsyklus, utgitt på eget forlag i 1948. 

En statue av Trysil-Knut, utført av Skule Waksvik, ble i 2002 avduket i Trysil sentrum. Trysil-Knut har også gitt navn til flere foreninger, hotell og andre virksomheter i Trysil.

Samlekort, Trysil-Knud3 Bjørneseths Kaffe kaffehus Bergen. Collectible trade card coffee house Norway c 1910-15. Traditional Norwegian folk culture Øklands trykksaker Bergen Public Library No copyright.jpg|Samlekort med kaffereklame, utgitt av kolonialgrossisten Oluf Bjørneseth i Bergen 1910–1915.
Trysil komm.svg|Trysil-Knut og skisport har gitt inspirasjon til Trysils kommunevåpen godkjent i 1992. 

## «Årets Trysil-Knut»
Siden 2008 har man i Trysil delt ut prisen «Årets Trysil-Knut» eller «Trysil-Knutprisen». Prisen er en fortsettelse av den lokale «Bragdprisen», og juryen består både av lokalt næringsliv, kommunepolitikere og rikspolitikere fra Hedmark.
* 2008: Gunnar Sønsteby
* 2009: Dagfinn Enerly
* 2010: Aksel Lund Svindal
* 2011: Petter Northug
* 2012: Olav Thon
* 2013: Even Kvien
* 2014: Jørn Lyseggen, grunnlegger av Meltwater Group
* 2015: Nils Arne Eggen
* 2016: Erling Neby
* 2017: Dronning Sonja
* 2018: Marit Bjørgen
* 2019: Oddvar Brå
* 2021: Espen Rostrup Nakstad og 
* 2022: Åge Aleksandersen
* 2023: Birgit Skarstein og Jesper Saltvik Pedersen

## Referanser
Crooning

**Crooning** er en sangstil som kjennetegnes av myk, lavmælt og sentimental stemmebruk. Stilen har vært særlig populær innenfor den lette, melodiøse underholdningsmusikken i USA fra 1930-tallet og framover.  Ordet brukes oftest i formen *crooner* som navn på mannlige sangere som synger ballader på en smektende måte, gjerne akkompangert av et stort orkester eller storband. Mange av sangene i Great American Songbook er typiske crooner-sanger.

Croonerstilen oppstod med mikrofoner og moderne lydopptak. I motsetning til tradisjonelle konsertartister som må bruke kraftig stemme, utnytter croonere mikrofonen på en uttrykksfull måte som skaper nærhet. Dermed erstattes ofte intensitet med intimitet.

Ordet *crooning* er lånt fra engelsk, der det uttales «kruning» og egentlig betyr «nynning». På norsk tilsvarer *crooner* omtrent «smørsanger», en betegnelse som er mer spøkefull og lett nedsettende. 

## Kjente croonere
Croonerstilen begynte for alvor med Bing Crosby, som snart fikk følge av populærartister som Frank Sinatra og Dean Martin. Sinatra ble blant annet omtalt som «The Croon Prince of Swing». Frank Sinatra skal i et intervju ha uttalt at han ikke anså verken seg selv  eller Bing Crosby som croonere. En lang rekke av smørsangerne ble verdensberømte, deriblant Mel Tormé, Tony Bennett, Pat Boone, Sammy Davis jr., Nat King Cole, Neil Sedaka, Engelbert Humperdinck og Jim Reeves.

## Referanser
Fylkesvei 2388

**Fylkesvei 2388** går mellom Brua i Søndre Land og Gjøvik stasjon i Gjøvik.

Frem til 2019 hadde veien betegnelsen fylkesvei 132 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Bitterdram

**Bitter** eller **bitterdram** er navn på en gruppe krydrede brenneviner som preges av at urtene som er tilsatt er lite sukkerholdige, og gjerne bitter i smak. Bitter ble opprinnelig fremstilt som en drikk med medisinske og oppkvikkende egenskaper, også kalt eliksir.

*[[Absint]]* ble populær i 1880-årene og forbudt en tid før den igjen selges. Den originale inneholdt for store mengder av giftstoffet *tujon* som finnes i malurt.

*Angostura* er en amerikansk bitter, med uropphav i Angostura som er en by i Bolivar-distriktet i Venezuela. Den brukes mest som dråpevis tilsetning i drinker og cocktails.

*Fernet Branca* baseres på anis og lakrisrot, og blir ofte brukt mot «løs mage».

*[[Ratzeputz]]* er et tysk krydderbrennevin/bitterdram smaksatt med ingefær. Riga Balsam er en latvisk bitter, som foruten den tradisjonelle Gammel Dansk, er særlig populær på Ærø i Danmark. 

*Vinmonopolets bitter* ble ofte brukt som «dagen derpå»-medisin. Hovedmotivet på etiketten var en hane og produktet ble derfor populært kalt «Kykkeliky». Mange bittere selges i miniatyrflasker på 20, 40 eller opptil 100 ml. De brukes ofte etter et bedre måltid i håp om at de skal gi bedre fordøyelse.

## Referanser
Fylkesvei 2404

**Fylkesvei 2404** går mellom Tobru og Vardal ungdomsskole i Gjøvik. Alle kaller den Odnesvegen, i gamle dager ble den kalt Linna. 

Frem til 2019 hadde veien betegnelsen fylkesvei 151 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Kabaret (andre betydninger)

**Kabaret** eller **kabarét**, uttalt *kabaré*, kan på norsk bety:
*Kabaret - intimt teater- eller kafélokale med revyprogram
*Kabaret - kald matrett som består av grønnsaker sammen med reker og fisk eller kjøtt nedlagt i aspik (gelé av kraft)
*Brett eller serveringsfat som er oppdelt med rom til småretter

## Andre
*Cabaret *-* amerikansk musikal fra 1966
*Cabaret - amerikansk film fra 1972
Attila Csihar

**Attila Csihar** (født 29. mars 1971) er en ungarsk metal-vokalist. Han startet sin karriere i det ungarske bandet Tormentor, men er mest kjent som vokalisten fra Mayhems album De Mysteriis Dom Sathanas (1994). Han ble fast vokalist i Mayhem i 2004 etter at Maniac sluttet. I april 2014 gav Mayhem ut sitt siste album, *Esoteric Warfare.* Csihar har også tidligere vært med i band som Keep of Kalessin, og har gjentatte ganger vært gjestevokalist i drone doom-bandet Sunn O))), både på plate og på konserter.

## Diskografi
Aborym
* *[[Kali Yuga Bizarre]]* (gjesteartist) (1998)
* *[[Fire Walk With Us]]* (2000)
* *[[With No Human Intervention]]* (2003)
* *[[The Beast of Attila Csihar]]* (samlealbum) (2003)
* *[[Generator (Aborym-album)|Generator]]* (gjesteartist i låten «Man Bites God») (2006)
Anaal Nathrakh
* *When Fire Rains Down from the Sky, Mankind Will Reap as It Has Sown* (gjestevokalist i låten «Atavism») (2003)
* *Eschaton* (gjestevokalist i låten «Regression to the Mean») (2006)
Burial Chamber Trio
* *Burial Chamber Trio* (2007)
Emperor
* Scattered Ashes (gjestevokalist i låten «Funeral Fog», Mayhem cover) (Samlealbum, 2003)
Gravetemple
* The Holy Down (2007)
Keep of Kalessin
* *[[Reclaim]]* (2003)
Korog
* *Korog* (2004)
Limbonic Art
* *[[Ultimate Death Worship]]* (gjestevokalist i låten «From the Shades of Hatred»)
Mayhem
* *[[De Mysteriis Dom Sathanas]]* (Studioalbum, 1993)
* *[[Mediolanum Capta Est]]* (Konsertalbum, 1998)
* *[[Ordo Ad Chao]]* (Studioalbum, 2007)
* Esoteric Warfare (Studioalbum, 2014)
Plasma Pool
* *I (Plasma Pool-album)* (1991–1994)
* *Drowning* (1991–1993)
Sear Bliss
* *Glory and Perdition* (vokalist i «Birth of Eternity and Shores of Death») (2003)
Sunn O)))
* *[[White2]]* (2004)
* *[[Oracle (Sunn O)))-EP)|Oracle]]* (2007)
* *[[Stephen O'Malley]] & Attila Csihar – 6°Fskyquake* (2008)
Tormentor
* *7th Day of Doom* (Demo, 1987)
* *[[Anno Domini (Tormentor-album)|Anno Domini]]* (Debutalbum, 1988)
* *[[Recipe Ferrum]]* (Studioalbum, 2001)

## Eksterne lenker
* 
* 
*
Radetzkymarsj

**Radetzky-Marsch, [[Opus|Op.]] 228** er en marsj komponert av Johann Strauss d.e. i 1848 til ære for den østerrikske feltmarskalken Josef Wenzel Radetzky von Radetz‎ for å ha beseiret de opprørske italienerne i det første slaget ved Custoza 24.-25. juli 1848. Da Radetzky i oktober 1848 var med på å slå ned det tredje store opprøret i Wien samme året, tapte marsjen sin popularitet, og ble istedet symbol på politisk reaksjon og undertrykkelse. 

## Referanser


## Eksterne lenker
* Radetzkymarsjen i nedlastbart format
* Radetzkymarsjen på YouTube. Dirigert av Riccardo Muti
* ''Alter Tanz aus Wien'', en *Radetzkymarsj* trio-adaptering
Kabaret

En **kabaret**, også skrevet **kabarét** (uttales *kabaré*), er et lite, intimt teater- eller kafélokale der det er servering, ofte ved småbord, og samtidig variert revyunderholdning. Betegnelsen *kabaret* brukes også om selve programmet og denne typen underholdning generelt. En kabaret framføres vanligvis av forskjellige artister og består av ulike numre som visesang, diktopplesning, små sketsjer, dans og musikk. 

Ordet *kabaret* kommer av det franske *cabaret* som betyr «lite vertshus«, «kneipe« eller «kro». Kabaret kalles på tysk *Kabarett* og kan på fransk også omtales som *à la daube*. I Sverige blir kabaretliknende underholdning ofte kalt «krogshow». 

## Historikk
Kabaretkunsten var særlig populær i årtiene omkring forrige århundreskifte. Den står i nært slektskap med de gamle vaudeville- og burleskteatrene, den nyere revy- og showtradisjonen, og også moderne standup-komikk. Det tyske kabaretmiljøet på 1920-tallet har dannet grunnlaget for den populære amerikanske musikalen Cabaret fra 1966.

Av berømte show- og kabaretscener kan nevnes revyteateret Folies-Bergère i Paris som åpnet i 1869 og som dannet mønster for flere andre tilsvarende etablissementer. I Norge åpnet Chat Noir i Oslo som intim kabaret i 1912. 

## Se også
* Burlesk
* Revy
* Show
* Varieté
* Vaudeville

## Litteratur
* 

## Eksterne lenker
*
Eschweiler (Rheinland)

**Eschweiler** er en by i den tyske delstaten Nordrhein-Westfalen på grensen til Belgia og Nederland. Byen dekker 76,56 km² og har 56 000 innbyggere (2006). Metallindustri, forhenværende bergverksdrift, kraftverk, kaserne, sykehus, rett, mange borgen, kunstig innsjø *Blausteinsee*, lang karnevaltradisjon. Jernbane: *Eschweiler Hauptbahnhof*, *Eschweiler-Aue*, *Eschweiler-West*, *Eschweiler-Talbahnhof*, *Eschweiler-Nothberg* og *Eschweiler-Weisweiler*. Motorvei A 4: *Eschweiler-West* og *Eschweiler-Ost*.

## Bilder

File:Eschweiler, Schombart-Apotheke.jpg|Apoteket Schombart
File:Eschweiler, Pumpenhaus.jpg|Dampmaskinhuset
File:Eschweiler, Altes Rathaus Dürener Straße.jpg|Det gamle rådhuset
File:Stjoeris-kloster.jpg|Det tidligere St. Jörisklosteret


## Se også
*August Thyssen

## Referanser


## Eksterne lenker
*
Michela Ponza

**Michela Ponza** (født 12. februar 1979 i Bozen) er en italiensk tidligere skiskytter.

Hun var i flere år Italias fremste kvinnelige skiskytter. Hun hadde sin styrke i skytingen, i sesongen 2005/06 hadde hun en treffprosent på 87&nbsp;% (liggende: 90&nbsp;%, stående: 85&nbsp;%), og var med det blant de 15 beste skytterne i verdenscupen.

Hun har hatt flere topp 10-plasseringer i verdenscupen. Hennes beste verdenscupplassering er andreplassen i sprinten i Holmenkollen i sesongen 2005/06. I internasjonale mesterskap er hennes beste individuelle resultater en femteplass på jaktstarten under OL 2006 i Torino, og en sjetteplass på sprinten under VM 2007 i Antholz. Ponza var med på Italias lag som tok bronse på stafett i VM i skiskyting 2013 i Nové Město.

## Referanser


## Eksterne lenker
* 
*
Fylkesvei 2398

**Fylkesvei 2398** går mellom Ringen i Gjøvik og Breiskallen i Vestre Toten.

Frem til 2019 hadde veien betegnelsen fylkesvei 148 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Brut y Tywysogion

**Brut y Tywysogion** eller **«Fyrstenes krønike»** er en av de viktigste primære kildene for walisisk historie. Det er en annalistisk krønike som tjenestegjør som en fortsettelse av Geoffrey av Monmouths *[[Historia Regum Britanniae]]*. 

Brut y Tywysogion har overlevd i flere walisiske oversettelser av den opprinnelige latinske utgaven som har gått tapt. De viktigste versjonene er *Peniarth MS. 20* og en noe mindre komplett utgave i *[[Llyfr coch Hergest]]* (= *Hergests røde bok*). Den versjonen som kjennes som *Brenhinedd y Saeson* (= Saksernes (Engelskmennenes) konger) kombinerer materiale fra de walisiske annaler med materiale fra en engelsk kilde.

*Peniarth MS. 20*-versjonen beginner i år 681 med en opptegnelse av dødsfallet til Cadwaladr av Gwynedd og ender i 1332. Opptegnelsene for de tidligste årene er kortfattet, vanligvis notater av dødsfall og hendelser som solformørkelser, pestutbrudd og jordskjelv, men de senere opptegnelser gir flere detaljer. Hovedfokuset er herskerne av kongedømmene Gwynedd, Powys og Deheubarth, men kirkelige hendelser er også nevnt, som da datoen for påskefeiringen i den walisiske kirken ble lik den romerske kirke ved «Elbodius» (Elfodd), biskop av Bangor, i 768. Hendelser i England, Irland, Skottland og noen ganger i Frankrike blir også stundom kortfattet nevnt.

Krøniken er også en kilde for arthurianske forskere.

Det er antatt at de opprinnelige kongeannalene ble skrevet ved klosteret Strata Florida Abbey, men de kan ha blitt oppbevart ved det gamle klosteret i Llanbadarn på 1000-tallet. Annaler fra andre klostre kan også ha vært benyttet for komposisjonen. Minst en av de walisiske oversettelsene er antatt å ha vært skrevet ved Strata Florida.

## Litteratur
* Lloyd, John Edward (1929): *The Welsh Chronicles*, London: H. Milford, 
* Jack, Ian R. (1972): *Medieval Wales*, Ithaca: Cornell University Press
* Jones, Thomas, red. (1973): *Brut y Tywysogion: Red Book of Hergest Version*, Cardiff: University of Wales Press
* Jones, Thomas, red. (1952): *Brut y Tywysogion: Peniarth MS. 20 version*, Cardiff: University of Wales Press

## Eksterne lenker
* Oversettelse av deler av Brut fra Peniarth MS. 20 (engelsk)
Helena Ekholm

**Hanna Helena Ekholm** (født **Hanna Helena Jonsson**; 6. september 1984) er en svensk tidligere skiskytter.

Helena Ekholm debuterte i verdenscupen i 2005 i Östersund i en stafett. Under de neste verdenscuprennene i Hochfilzen deltok hun for første gang i et individuelt renn og kom i mål på 41.-plass. Sesongens beste plassering ble en 16.-plass.

Neste sesong oppnådde hun bedre resultater, de beste plasseringene var fjerdeplass på 15&nbsp;km og 8.-plass på sprinten.

Under VM 2007 i Antholz gikk hun første etappe på Sveriges lag som vant gull på mixed stafetten, de andre på laget var Anna Carin Olofsson, Björn Ferry og Carl Johan Bergman. 18. mars 2007 vant hun sin første verdenscupseier da hun vant sesongens siste renn – fellesstarten i Khanty-Mansijsk. 4. desember 2008 tok hun sin andre seier, denne gangen på det første rennet i sesongen, normaldistansen i Östersund. Samme sesong tok hun gullmedalje i jaktstart og bronse i fellesstart i verdensmesterskapet, fire verdenscupseire, samt sammenlagttittelen. Hun vant 15&nbsp;km under VM i skiskyting 2011 i Khanty-Mansijsk, og tok bronse på jaktstarten.

Hun ble tildelt både Svenska Dagbladets gullmedalje og Radiosportens Jerringpris for 2009.

## VM-medaljer
*   2007 Antholz   -  **Gull** på mixedstafett 2 x 6&nbsp;km + 2 x 7,5&nbsp;km.
*  2009 Pyeongchang   - **Gull** 10&nbsp;km jaktstart
*   2011 Khanty-Mansijsk   - **Gull** på 15&nbsp;km.
*  2009 Pyeongchang  - Sølv på mixedstafett 2 x 6&nbsp;km + 2 x 7,5&nbsp;km.
*   2009 Pyeongchang   Bronse 12,5&nbsp;km fellesstart.
*   2011 Khanty-Mansijsk   - Bronse på 10&nbsp;km jaktstart

## Verdencuptriumfer
* 12 seire
* 1 sammenlagtseier (2008/2009)
* 1 sprintcupseier (2008/2009)
* 1 fellesstartseier (2008/2009)

## Referanser


## Eksterne lenker
* 
* 
* 
* 
*  Portrett av og informasjon om Helena Ekholm
Tadeja Brankovič-Likozar

**Tadeja Brankovič** (født 20. desember 1979 i Kranj) er en slovensk tidligere skiskytter.

Hun debuterte i verdenscupen i 1995 i Östersund. Den første sesongen oppnådde hun få gode plasseringer, og fikk verdenscuppoeng i bare tre renn. Sesongen etter fikk hun sin første plassering blant de ti beste med en sjetteplass på sprinten, igjen i Östersund.

Hun deltok for Slovenia i olympiske vinterleker i 1998 i Nagano, 2002 i Salt Lake City, 2006 i Torino og 2010 i Vancouver, men uten å oppnå noen plasseringer blant de 30 beste. Hennes fremste mesterskapsplassering ble en femteplass på jaktstarten under VM 2007 i Antholz.

## Referanser


## Eksterne lenker
* 
* Statistikk hos ''Biathlonworld''
Moby Duck

**Moby Duck** er en figur i «andeuniverset». Han er sjømann og reiser rundt i et stort skip sammen med den klønete matrosen Wimson (engelsk *Dimwitty*). Delfinen Snipper (engelsk *Porpy*) følger også båten hans, og er ofte til hjelp for Moby.

Moby Duck og Wimson er antagelig fjerne slektninger av Donald Duck på farssiden, men det nøyaktige slektskapet er ikke klarlagt. Moby Duck går med blå bukser, en t-skjorte og en matroslue og røyker ofte pipe. Han er hvalfanger, men utfører også oppgaver i forbindelse med å frakte last. Wimson er klønete og lager ofte problemer på skipet.

Moby Duck dukket opp i 1967 og ble skapt av Tony Strobl og Vic Lockman. Opprinnelig ble Donald skildret som hans følgesvenn, men senere dukket Wimson opp.

Egne blader om Moby Duck ble utgitt på åttitallet. Imidlertid har figuren senere blitt lagt fullstendig død, trolig fordi han var skildret som hvalfanger og hvalfangst etter hvert ble kontroversielt. (Mobys båt hadde en kanon med harpun i baugen, og noen ganger viste serien til og med at han avfyrte den, skjønt det aldri ble vist at han faktisk traff en levende hval. "Hvalene" harpunen hans rammet, viste seg uten unntak å være falske, f.eks. en gang et hvalformet skip brukt av B-gjengen. Derimot fremgår det at Moby faktisk hadde til *hensikt* å skyte hvaler.)

## Eksterne lenker
* Moby Duck klikk.no
Botafogo de Futebol e Regatas

**Botafogo de Futebol e Regatas** (oftest omtalt i kortformen **Botafogo**) er en fotballklubb fra Botafogo i Rio de Janeiro i Brasil. Den ble stiftet 12. august 1904. Laget spiller i svart- og hvitstripede drakter, svarte bukser, og grå strømper. Klubben spiller for tiden i (Série A), en turnering den har vunnet én gang (1995 

). I tillegg har klubben vunnet Rio de Janeiro-mesterskapet 18 ganger. 

Botafogo spiller hjemmekampene sine på Estádio Luso Brasileiro.

Berømte spillere som tidligere har spilt for klubben er blant annet Jairzinho, Garrincha og Mario Zagallo. 

## Spillerstall

### Utlånte spillere

## Referanser


## Eksterne lenker
* 
* Klubbens offisielle nettsider
Johan Fahlstrøm

**Johan Peter Broust Fahlstrøm** (født 30. august 1867 i Trondhjem, død 28. juli 1938 i Balestrand) var en norsk skuespiller og billedkunstner, og ble betraktet som en av Norges fremste mannlige skuespillere i mellomkrigstiden. Han var også teaterdirektør, og sammen med sin kone Alma drev han Fahlstrøms Theater i Kristiania. Bygningen hvor teateret lå, huser i dag kinoen Eldorado.

## Liv og arbeid
Fahlstrøm debuterte på Christiania Theater i 1887, i de nye lokalene etter brannen på Bankplassen. Han kom i konflikt med teatersjef Schrøder og var også røket uklar med instruktør Hans Wiers-Jenssen. 

Fahlstrøm opprettet Centralteatret i 1897, som tidligere hadde vært ølhall og basarlokale under navnet Alhambra. På folkemunne ble stedet kalt *Ølhambra* og lå i Akersgata. Centraltheatret hadde åpning med Drachmanns *Det var engang*. Fahlstrøm og hans kone Alma drev teatret frem til 1899. Teatret er fremdeles i full drift på samme sted. 

I 1899 ble Fahlstrøm engasjert ved et nytt teater i byen, Nationaltheatret. Her kom han også i klammeri med Bjørn Bjørnson, og så var det igjen på leting etter nytt teaterlokale. I 1903 opprettet han Fahlstrøms Teater i gamle Eldorado teater i Torggata, som rommet ca. 2 000 personer, hvor de også åpnet med Drachmanns *Det var engang*, og Grønland Folketeater i 1906. Eldorado er i dag kino og Grønland folketeater er restaurant Olympen, populært kalt Lompa. 

I 1911 trakk han seg tilbake, men opptrådte sporadisk. Dette året startet Eldorado teater med kinodrift under navnet Verdensspeilet. 

Fahlstrøms skuespilleri var kjennetegnet av kraft, fantasi og myndighet. 

Fahlstrøm var også virksom som maler og billedhugger og er representert ved Nasjonalgalleriet. 

Hans sønn Arne ble sendt til Amerika i 1912 for å lære seg det nye fenomenet kinematografi. Han fikk aldri lært seg dette, og kom heller aldri til Amerika. Båten han var med, RMS «Titanic», gikk som kjent ned på jomfruturen over Atlanterhavet.  Ettersom foreldrene ikke hadde flere barn, donerte de hele sin formue til Redningsselskapet, som bygde en redningsskøyte og kalte den *Arne Fahlstrøm* etter sønnen. 

Familien Fahlstrøm skjenket midler til en dyreskulptur i bronse, «Villsvinet fra Firenze» som i 1948 ble reist på Slemdal skole der sønnen Arne gikk.

## Teaterroller (utvalg)

## Referanser


## Kilder
* Svensgam, Arild *[[De er døde - men lever fortsatt i Oslo]]*. Galehuset forlag, 1999.

## Eksterne lenker
* 
* 
*
Josef Erleback

**Josef Erleback** var en tsjekkoslovakisk langrennsløper som konkurrerte på 1920-tallet. 
Han deltok i tidenes første verdensmesterskap i 1925, der han kom på tredjeplass på 18&nbsp;km og ble nr. 5 på femmila.

## Meritter
* VM 1925 i Johannisbad &ndash; bronse på 18&nbsp;km

## Referanser


## Eksterne lenker
*
Torehytten

**Torehytten** er en selvbetjent turisthytte i vest på Hardangervidda, i Ullensvang kommune i Vestland fylke. Hytten drives av Den Norske Turistforening (DNT). Torehytten er et vanlige utgangspunktet for turer til Hårteigen. Torehytten ble bygget i 1964, to år etter at oversaksfører Tore Helm, 37 år gammel, forsvant i området januar 1962. Tores foreldre donerte penger til DNT Oslo for å bygge en hytte i området, og hytten ble oppkalt etter deres sønn.

I 2025 bestemte DNT seg for å stenge hytten av hensyn til villreinen.

## Referanser
Josef Adolf

**Josef Adolf** (født 14. mai 1898 i Petzer i Böhmen, død 30. november 1951) var en tsjekkoslovakisk kombinertløper som konkurrerte på 1920-tallet. 

## Meritter
* Vinter-OL 1924
** 6.-plass i kombinert (normalbakke/18 km)
* Ski-VM 1925
** Sølv i kombinert (normalbakke/18 km)
** 4.-plass på 18 km langrenn
** 4.-plass på 50 km langrenn

## Referanser


## Eksterne lenker
*
Kjølbiller

* *[[Anchorius]]*
* *[[Anobocoelus]]*
* *[[Biphyllus]]*
* *[[Diplocoelus]]*
* *[[Euderopus]]*
* *[[Gonicoelus]]*

**Kjølbiller** (Biphyllidae) er en liten familie av biller som lever på sopp, særlig under barken på døde trær. To arter er funnet i Norge.

## Utseende
Små til middelsstore biller (1,4–8,5&nbsp;mm), avlange, brunlige, oversiden oftest med lange, oppstående hår. **Hodet** er stort og bredt med små, utstående fasettøyne. På undersiden av hodet, rett under og bak fasettøynene, sitter det et par groper som åpner utover, i bunnen av disse sitter en hårtufs. Antennene er litt kortere enn hodetog brystskjoldet til sammen, 11-leddete, med en stor, to- eller tre-leddet kølle. **Brystskjoldet** (pronotum) er omtrent firkantet sett ovenfra, noe tilsmalnende forover, bredere enn langt og grovt punktert. På hver side, parallelt med sideranden, er det en lengdekjøl som bærer en rekke av krumme børster. **Dekkvingene** er parallellsidige, med fine hår og tydelige punktrekker. **Beina** er korte og slanke, føttene fire- eller fem-leddete.

## Levevis
Kjølbillene treffes hyppigst under barken på døde trær, og er mest sannsynlig soppetere, selv om noen har ment at i alle fall noen av artene er rovdyr.

## Systematisk oversikt / norske arter

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien "glans- og flatbiller", Cucujoidea
***** Familien **kjølbiller**, Biphyllidae
****** Slekten *[[Anchorius]]* Casey, 1900
****** Slekten *[[Anobocaelus]]* Sharp, 1902
****** Slekten *[[Biphyllus]]* Dejean, 1821
******* *Biphyllus lunatus* (Fabricius, 1792)
****** Slekten *[[Diplocoelus]]* Guérin-Ménéville, 1844
******* *Diplocoelus fagi* Guérin-Ménéville, 1844
****** Slekten *[[Euderopus]]* Sharp, 1900
****** Slekten *[[Gonicoelus]]* Sharp, 1900

## Referanser




## Eksterne lenker
* 
*Diplocoelus fagi*, fra *Atlas of the family Biphyllidae of Russia*, foto av. K.V. Makarov: http://www.zin.ru/Animalia/Coleoptera/images/dipfagkm.jpg
Botafogo

:*For fotballklubben, se [[Botafogo de Futebol e Regatas]].*

**Botafogo** er en bydel i Rio de Janeiro i Brasil. Den befinner seg i Guanabarabukta mellom fjella Mundo Novo, Dona Marta (som skiller den fra Laranjeiras) og São João (som skiller den fra Copacabana). Den er stort sett et middelklasseområde. Bydelen ligger ved ei bukt med ei flott sandstrand, Praia de Botafogo, og har godt utsyn til Sukkertoppen.

Bydelen er hjemstedet til fotballklubben Botafogo. En rekke konsulater holder også til i Botafogo, deriblant det norske.